باش ناظیر بینا‌لی ییل‌دیریم، عراق و سوریه رهبرلیک‌لرینی اؤلکه‌لرینه صاحب چیخا‌راق ترورا قارشی ایراده‌لی اولماغا چاغیردی.
باش ناظیر ییل‌دیریم، ایستانبول تکنیکی اونیورسیته‌سی‌نین 2016-2017 آکادمیک ایلی آچیلیش مراسیمینده دانیشدی.
شام و بغداد رهبرلیک‌لرینه سس‌لنن باش ناظیر؛
"ترور تشکیلات‌لارینی، اؤلکه‌نیزین هئچ بیر پروبلمینه حلّ اوره‌تمه‌یه‌جک بعضی عضولری اورادا ساخلاماغا داوام ائتسه‌نیز تورکیه البته کی حدودلارینی قوروماق، ترورلا موباریزه ائتمک و وطنداش‌لاری‌نین جان مال امنیتینی تامین ائتمک اوچون هر جور تدبیری آلیر و آلماغا دا حاقی وار." ایفاده‌لرینی ایستیفاده ائتدی.
سون ایللرده عراق و سوریه‌ده یاشانان غیری-ثابت وضعیتین ان چوخ تورکیه‌نی تأثیر خاطیرلا‌دان بینا‌لی ییل‌دیریم؛
"تأسف کی بؤلگه ایله فیزیکی و کؤنول باغی اولمایان بیر چوخ اؤلکه اورادا بعضی ایشلر ائدرکن بو بؤلگه‌ده یاشایان حکومت‌لرین سسی نفسی چیخمیر آنجاق بو غیری-ثابیتلیگین، بو قاریشیقلیغین ان بؤیوک بدلینی اؤده‌ین تورکیه‌نین مسئله‌یه صاحب چیخماسین‌دان ناراحات اولدوق‌لارینی گؤروروک. بونو سؤیله‌یه‌جک اولان‌لارین اوّل اؤلکه‌لرینه صاحب چیخماسی لازیم‌دیر. اوّل سیز اؤلکه‌نیزین ایچینده یاشایان بوتون وطنداش‌لارینیزا صاحب چیخین، اونلارین یوخ اولماسی‌نین اؤنونه کئچین، دولت اولماغی بیلین، اوندان سونرا تورکیه‌یه سؤز ائدین. بونو ائتمه‌سه‌نیز سؤیله‌دیگینیز سؤزلر بیر آز یومورو اولور. "دئدی.
تورکیه‌ده ترورلا موباریزه‌نین، خائین‌لرین هامیسی بو تورپاق‌لاردان یوخ اولانا قدر داوام ائدجگینی و تروردان مده‌د اومید بسله‌ین‌لر سون چیرپینیش‌لارینی یاشادیغینی وورغولایان ایلدیریم،
"تروریستین تأسف کی، مقدس بیلدیگی هئچ بیر شئی یوخدور. نه اینسانا، نه جانا نه حیاتا کییارکن، ان کیچیک بیر ترددود گؤسترمیر. دوغروسو ترورلا موباریزه، اؤلکه‌میزین یئنی قارشیلاشدیغی بیر وضعیت دئییل. 40 ایله یاخین‌لاشان بیر مدت‌دن بحث ائدیریک. ایندیکی واختدا ایسه آرتیق یالنیز بؤلوچو ترور تشکیلاتی دئییل، عینی زاماندا فتح الله‌چی ترور تشکیلاتی فتو و داعش ایله ده موباریزه‌میز آمان‌سیز بیر شکیلده داوام ائدیر. تورکیه، صاحب اولدوغو جوغرافیانین بیر معنادا بدلینی اؤدییر. " دئدی.
